cyanic-selkie/wikianc huggingface dataset:
Pulla postare shqiptare: Kampionati Botëror i Atletikës - Moskë, gusht 2013
Tirazhi shërbim postar: 5000 pulla (200-lekëshe)
FDC me seri: 200 copë
Harry Potter dhe Dhoma e të Fshehtave (filmi)
Harry Potter dhe Dhoma e të Fshehtave është një film i vitit 2002 i zhanrit fantazi me regji të Chris Columbus shpërndarë nga Warner Bros. Pictures. Shkruar nga Steve Kloves dhe prodhuar nga David Heyman, filmi bazohet te romani me të njëjtinn titull nga autorja J. K. Rowling dhe tregon historinë e vitit të dytë të Harri Poterit në Shkollën e Magjisë dhe Shtrigërisë Hoguorts, ku trashëgimtari i Salazar Gjarpërblertit hap Dhomën e të Fshehtave, duke çliruar një përbindësh vrastar që nguros nxënësit e shkollës.
Pulla postare shqiptare: Kampionati Botëror i Atletikës - Moskë, gusht 2013
FDC me bllok:  200 copëAutor: Gentjan Gjikopulli
Harry Potter dhe Dhoma e të Fshehtave (filmi)
Aktorët kryesorë të filmit janë Daniel Radcliffe në rolin e Harri Poterit, bashkë me Rupert Grint dhe Emma Watson si shokët e ngushtë të Harrit, Ron Uezli dhe Hermionë Granxher. Harry Potter dhe Dhoma e të Fshehtave u nxorr në 15 nëntor të vitit 2002 në Britaninë e Madhe dhe në Shtetet e Bashkuara të Amerikës. Ai u prit shumë mirë, duke sjellë rreth $879 milion fitime në të gjithë botën dhe duke u nominuar për tre Çmime BAFTA në vitin 2003.
Pulla postare shqiptare: Kampionati Botëror i Atletikës - Moskë, gusht 2013
Shtypur në Shqipëri nga “Adel Co”
Harry Potter dhe Dhoma e të Fshehtave (filmi)
Filmi është vazhdimi i filmit të parë, Harry Potter dhe Guri Filozofal, dhe ndiqet nga Harry Potter dhe i Burgosuri i Azkabanit.
Harry Potter dhe Dhoma e të Fshehtave është i vetmi film nga seria Harri Potter që ka një skenë pas titrash.
Skenari
Duke u përgatitur për një vizitë nga një klient i rëndësishëm i xhaxha Vernonit, Dërslit e dërgojnë Harrin në dhomën e tij. Atje Harri takon Dobin, një xhuxh shtëpiak, i cili i thotë atij të mos kthehet në Hoguorts. Kur Harri refuzon, Dobi shkakton rrëmujë në shtëpi dhe prish takimin e xhaxha Vernonit i cili vendos ta kyçë Harrin në dhomë për të ndaluar kthimin e tij në shkollë.
Atë natë, Ron, Fred dhe Xhorxh Uezli mbërrijnë me makinën fluturuese të babait të tyre për të nxjerrë Harrin nga vendi ku ndodhet dhe e çojnë atë te Strofka, shtëpia e familjes Uezli.
Harri me familjen Uezli udhëtojnë për në Diagon Alli me anë të pluhurit magjik për të blerë gjërat e shkollës. Ndërsa bënin pazar, Harri takon Xhilldroi Lokhartin, një magjistar të famshëm, autor të shumë librave, i cili lajmëron se do jetë mësuesi i Mbrojtjes Kundër Arteve të Errëta për këtë vit. Pak më vonë Harri takon Drako Malfoin dhe babain e tij, Lusiusin, i cili fut fshehurazi një libër në çantën e Xhini Uezlit motrës së vogël të Ronit, e cila shkonte për herë të parë në Hoguorts atë vit. Harri e vë re këtë gjë por nuk e bisedon me kënd.
Ndërkohë që familja Uezli kishte mbërritur në Binarin 9 e ¾ pa problem, Harri dhe Roni shikojnë se barriera magjike është e bllokuar për ta dhe si pasojë, humbasin edhe trenin për në Hoguorts. Ata vendosin të marrin makinën fluturuese për të shkuar në Hoguorts, por aksidentalisht përplasen dhunshëm me nje pemë të njohur si Shelgu Goditës, i cili shkatërron makinën. Gjatë kësaj kohë, shkopi i Ronit përfundon i thyer dhe makina fillon të “sillet” çuditshëm: Nxjerr jashtë djemtë, së bashku me bagazhet dhe kafshët e tyre, dhe vazhdon të ecë vetë drejt Pyllit të Ndaluar. Kur Harri dhe Ron hyjnë në Hoguorts shihen nga Pitoni, i cili i qorton ata që përdorën makinën fluturuese dhe gati i dëbon por MekGuri me Urtimorin e mbyllin të gjithë ndodhinë vetëm me një dënim.
Pak pas fillimit të vitit të dytë, gjatë kohës që ai po kryente dënimin tek zyra e Lokhartit, Harri fillon të dëgjojë një zë që vjen nga muret. Duke ndjekur zërin, Harri, Roni dhe Hermiona gjejnë të shkruar me gjak në një nga muret e korridoreve mesazhin “Dhomën e të Fshehtave e kane hapur. Druajuni, armiq të trashëgimtarit.”. Treshja zbulon se macja e Laraskës është ngurosur. Laraska, i cili gjendet aty në atë çast, fajëson Harrin dhe përpiqet ta sulmojë por ndalohet nga Urtimori dhe MekGuri.
Ndërkohë, Xhilldroi Lokhart, mësuesi i ri i Mbrojtjes Kundër Arteve të Errëta, themelon Klubin e Dueleve, ku ftohen të marrin pjesë Harri dhe Drako. Në duel, Mallfoi, nxjerr një gjarpër nga hiçi, të cilit, Harri, zbulon se mund t’i flasë. Hermiona shpjegon se ai mund të flasë Gjarpërishten, si Salazar Gjarpërblerti, një lidhje që e bën Harrin dhe tërë shkollën të mendojë se ai vetë mund të jetë Trashëgimtari.
Treshja vendos të hetojë për situatën. Duke shfrytëzuar një banjë jashtëpërdorimit, ku qëndron një fantazmë e njohur si Mersina Ankaçja,Hermiona, me ndihmën e djemve, përgatit Shurup Shumëlëngjësh që të marrin pamjen e tre Gjarpërblertëve në mënyrë që të kenë mundësi të pyesin Drakon. Pasi arrijnë të hyjnë në Dhomën e Përbashkët të Gjarpërblertëve dhe të flasin me Drakon, Harri dhe Roni mësojnë se nuk është ai Trashëgimtari por marrin vesh se një vajzë vdiq ditën që Dhoma u hap, 50 vjet më parë.
Disa ditë më vonë, në banjën e Mërsina Ankaçes, Harri zbulon një ditar bosh i cili i përket dikujt me emrin Tom Marvolo Ridëll. Ditari rezulton të jetë i magjepsur dhe nëpërmjet tij, Harri sheh ngjarjet që kanë ndodhur pesëdhjetë vjet më parë, kohë kur Tomi ishte student. Kujtimet e Tomit fajësojnë Hagridin si vrasësin e vajzës.
Gjatë vitit shkollor, Kolin Krivi, Xhastin Finç-Fletçij, Sër Nikolas dhe Hermiona përfundojnë të gjithë të ngurosur. Ditari i Tom Ridllit humbet dhe Harri plagoset në ndeshjen e Kuidiçit. Harri mëson se ishte Dobi ai që shkaktoi incidentin në Binarin 9 e ¾ dhe njëkohësisht dhe dëmtimet e tyre. Harri dhe Roni vendosin të pyesin Hagridin por pëpara se Hagridi të ketë mundësi të përgjigjet, aty mbërrijnë Ministri i Magjisë, Kornelius Gjelsheqeri dhe Lusius Mallfoi. Ndërsa Roni dhe Harri fshihen pas Mantelit të Padukshmërisë, vizitorët i thonë Hagridit që do e arrestojnë si të dyshuar për hapjen e Dhomës dhe se do pezullojnë Urtimorin si drejtor. Para se Hagridi të merret për tu çuar në Azkaban, ai thotë së duhen ndjekur merimangat në Pyllin e Ndaluar për të zbuluar të vërtetën. Harri dhe Roni shikojne disa merimanga duke dalë nga shtëpia e Hagridit drejt Pyllit të Ndaluar dhe fillojnë t’i ndjekin derisa takojnë Aragogun, një merimangë gjigande që mendohet se ka vrarë nxënësen e shfaqur në kujtimet e Tomit, 50 vjet më parë. Aragogu u thotë atyre se nuk është ai përbindëshi i Dhomës se të Fshehtave që vrau vajzën dhe se Hagridi është i pafajshëm. Me pas, fëmijët e Aragogut sulmojnë Harrin dhe Ronin, por në këtë çast shfaqet makina fluturuese e cila i shpëton duke i larguar nga pylli.
Harri dhe Roni mësojnë nga një copë letër që e gjejnë në dorën e Hermionës së ngurtësuar tashmë, që përbindëshi i Dhomës së të Fshehtave është një bazilisk, një gjarpër gjigand që mund të vrasë dikë thjesht duke e parë në sy. Viktimat e ngurtësuara të gjitha e kanë parë atë jo në mënyrë të drejtpërdrejtë dhe kjo është dhe arsyeja pse nuk kanë vdekur. Bazilisku shfrytëzon tubacionet e shkollës për të lëvizur, zërin e të cilit Harri kishte dëgjuar disa herë gjatë vitit nga muret. Ata dëgjojnë mësuesit të thonë se Xhini është marrë në Dhomë dhe se një mesazh tjetër është shfaqur, i cili shkruan “Skeleti i saj do të dergjet në Dhomën e të Fshehtave përgjithnjë”. Lokharti dërgohet që të gjejë Dhomën dhe të shpëtojë Xhinin por përpiqet të arratiset derisa Harri dhe Roni e kapin. Këtu zbulohet se Lokharti është një mashtrues; Ai përdorte magji harrese te shtrigat dhe magjistarët për të marrë meritat e arritjeve të tyre, për të cilat fliste në librat e tij. Harri, Roni dhe Lokharti zbulojnë se Mersina Ankaçja është në fakt vajza që vdiq 50 vjet më parë dhe hyrja për në Dhomën e të Fshehtave është në banjën ku ajo qëndron. Te tre futen brenda dhe aty gjejnë një lëkurë gjigande gjarpri. Lokharti përpiqet të ndaloje Harrin dhe Ronin duke përdorur një magji kujtese, por duke qenë se përdor shkopin e thyer të Ronit, magjia keqfunksionon dhe i kthehet mbrapsht. Lokharti humbet kujtesën dhe një pjesë e Dhomës shembet, duke ndarë Harrin nga Roni dhe Lokharti dhe duke e detyruar atë ta shpëtojë Xhinin i vetëm.
Harri e gjen Xhinin pa ndjenja, duke vdekur dalëngadalë dhe më pas Tom Ridlli shfaqet, i cili shpjegon se ai është një kujtim i ruajtur në ditar. Tomi i thotë Harrit se ishte Xhini ajo që hapi Dhomën, lëshoi baziliskun në shkollë dhe shkruajti mesazhet kërcënuese në mure; Dhe të gjitha këto vetëm sepse ai e urdhëroi. Harri mëson se Tomi është ne fakt Trashëgimtari i Gjarpërblertit dhe është Fluronvdekja në formën e tij adoleshente. Tomi dërgon baziliskun që të vrasë Harrin por feniksi i Urtimorit, Foksi, sulmon sytë e baziliskut duke e verbuar atë. Foksi i jep Harrit Kapelën Folëse nga e cila ai arrin të nxjerrë shpatën e Godrik Grifartit, shpatë të cilën Harri e përdor, pas disa përpjekjesh, për të vrarë baziliskun por jo më parë se një dhëmb i tij t’i ngulet në krah duke e helmuar.
Harri arrin të shkatërrojë Tomin/Fluronvdekjen duke e shpuar ditarin me dhëmbin e Baziliskut që i ishte ngulur në krah. Xhini pothuajse menjëhere rifiton vetëdijen dhe e gjen Harrin duke vdekur, por Foksi e shëron plagën me lotët e tij. Urtimori rimerr postin e tij si drejtor dhe dërgon shkresat për të liruar Hagridin nga Azkabani. Ai e bind Harrin për përkatësinë e tij te shtëpia e Grifartit duke i thënë se vetëm një grifart i vërtetë mund ta nxirrte shpatën e Godrikut nga Kapela. Pasi mëson se Lusiusi ishte ai që i dha ditarin Xhinit dhe se Dobi u shërbente Mallfojve, Harri i sajon një rreng Lusiusit që të çlirojë xhuxhin nga skllavëria. Në festën e fundvitit, Hermiona së bashku me të gjitha viktimat e tjera të baziliskut janë shëruar nga ngurosja e tyre dhe Hagridi pritet me duartrokitje teksa rikthehet në Hoguorts.
Në një skenë pas titrave, një libër i ri i Xhilldroi Lokhartit ndodhet i ekspozuar në Librarinë Lajlelulet, i titulluar KUSH JAM UNË?. Libri ka në kopertinë një fotografi lëvizëse të një Lokharti konfuz në një këmishë force.
Dizajni i Setit
parapamje|Makina e zotit Uizli Producenti i dizajnit, Stuart Craig, u kthye në filmin e dytë për shtimin e elementeve të reja që nuk ishin shfaqur në filmin e parë. Duke përfshirë këtu Strofkën (shtëpia e familjes Uezli), zyrën e Urtimorit (që përmban Kapelën Folëse, shpatën e Grifartit dhe tavolinën e punës së Urtimorit) , Borgin dhe Bërks (dyqanin që shet objekte të magjisë së zezë) dhe Dhomën e të Fshehtave.
Makina e zotit Uezli është krijuar nga një Ford Anglia.
Stema e Andorrës
thumb|140px|majtas|Stema në Flamur Stema e Andorrës ka ekzistuar për shekuj. Supozohet që kjo stemë e thyen Rregullën e tinkturës. Kjo stemë ka qenë stema kombëtare e Andorrës qysh nga viti 1969. Poshtë mburojës është e vendosur motoja kombëtare e Andorrës Virtus Unita Fortior. Kjo stemë gjithashtu paraqitet në Flamurin e Andorrës.
Harry Potter dhe Dhoma e të Fshehtave (filmi)
Xhirimet
Produksioni për Harry Potter dhe Dhoma e të Fshehtave nisi më 19 nëntor 2001, vetëm tre ditë pas shfaqjes së filmit të parë, Gurit Filozofal. Tre javët e para të xhirimeve lidheshin vetëm në filmime të skenave dytësore të efekteve speciale, fillimisht me skenën e makinës fluturuese. Më pas, njësia e parë fotografike filloi punën në Surrey të Anglisë, në rrugën 4 të Privet Drive dhe në qytetin Little Whinging për skenat që bëhen në shtëpinë e Dërslive. Xhirimet vazhduan në Isle of Man dhe në vende të ndryshme të Britanisë së Madhe ku studioja e filmit Leavesden në Londër bëri disa skena të Hogwarts. Xhirime të tjera u bënë në Angli duke përfshirë setin e ekspresit të Hoguortsit që ndodhet në hekurudhën Kings Kros në platformen 9 e ¾. Harqet e famshme të Katedrales Gloucester në Angli u përdorën për ambientet e shkollës Hogwarts. Fotografimi kryesor përfundoi në verën e vitit 2002, ndërsa filmi qëndroi në post-produksion deri në fillim të tetorit.
Në origjinal, një pjesë e filmit në të cilin Lusius Mallfoi përballet me Urtimorin, në zyrën e këtij të fundit, mbaroi më shpejt por fjalitë e fundit ishin të sajuara aty për aty. Xhejson Isak kishte ndjesinë se personazhi i tij do të kishte thënë diçka pasi u poshtërua dhe regjisori, Columbus, i kërkoi atij që ta provonte një gjë të tillë. Sipas Xhejson Isakut, ai improvizoi pjesën "Le të shpresojmë që zt. Potter do të jetë gjithmonë rrotull që të na shpëtojë". Ai gjithashtu ka shprehur përshtypjen që i ka bërë pjekuria e Daniel Radcliff si aktor, duke u bazuar te përgjigjja që ky i fundit krijoi aty për aty, "Mos u shqetësoni. Do të jem".
Në një ndryshim kinematografie nga filmi i parë, regjisori i filmit Christopher Columbus përfshiu kamera doracake për skenën e Dhomës së të Fshehtave që të kishte më shumë liri veprimi dhe filmimi.
Muzika
John Williams, i cili kompozoi muzikën e filmit të mëparshëm, u rikthye që të krijonte kolonën zanore të Harry Potter dhe Dhoma e të Fshehtave. Kjo rezultoi të ishte një detyrë e vështirë. Williams sapo kishte përfunduar kompozimin e Star Wars Episode II: Attack of the Clones dhe Minority Report dhe do të fillonte me Catch me if you can. Për këtë shkak përfshinë edhe William Ross-in që të përshtaste materialet muzikore të Gurit Filozofal në materialin e ri që John Williams kompozonte sa herë që kishte mundësi. Kolona zanore doli më 12 nëntor 2002.
Marketingu
Pamjet e para nga filmi filluan të shfaqeshin në internet në verën e vitit 2002. Një reklamë për filmin, që do intrigonte shikuesit, u shfaq në kinema në daljen e filmit Scooby-Doo. Një videolojë e bazuar te ky film u hodh në treg në ditët e para të nëntorit 2002 nga firma Electronic Arts për platforma të ndryshme duke përfshirë GameCube, Playstation 2 dhe Xbox. Filmi vijoi në suksesin tregtar të paraardhësit të tij, me të dhëna që tregonin mospërmbushje të të gjitha kërkesave në produktet Lego, lidhur me këtë film.
Premiera
Filmi u shfaq për herë të parë në Britaninë e Madhe më 3 nëntor 2002 dhe në SHBA e Kanada më 14 nëntor 2002, përpara se të shfaqej në të gjithë botën më 15 nëntor, një vit pas shfaqjes së Gurit Filozofal.
Videoteka
Fillimisht filmi u shfaq në Britaninë e Madhe, SHBA dhe Kanada më 11 prill 2003 në kasetë VHS si dhe në një edicion special me dy disqe në në formatin DVD digipack, e cila përfshinte skena të zgjatura dhe të fshira si dhe intervista. Më 11 dhjetor 2007, u shfaq versioni i filmit në Blu-Ray. Edicioni Absolut doli në 8 dhjetor 2009, i cili përmbante regjistrime të reja, spote televizive, një version më të zgjatur të filmit me skena të fshira, të rregulluara, dhe një speciale të quajtur ''Duke krijuar Botën e Harri Poter-it: Pjesa 2 – Personazhet. '' Versioni i gjatë i filmit ka një kohëzgjatje prej rreth 174 minuta.
Suksesi Financiar
Harry Potter dhe Dhoma e të Fshehtave theu rekorde të shumta pas shfaqjes së tij. Në SHBA dhe Kanada nga filmi u siguruan $88.4 milion vetëm në fundjavën e parë të hapjes në 3,682 kinema, hapja e parë më e madhe pas Spider-Man dhe Harry Potter dhe Guri Filozofal. Ishte gjithashtu në krye të renditjes për fitimet për dy javë jo të njëpasnjëshme. Në Britaninë e Madhe filmi theu të gjitha rekordet e mëparshme që mbaheshin nga Guri Filozofal. U grumbulluan £18.9 milion gjatë hapjes duke përfshirë edhe parapremierën ose £10.9 milion duke mos e përfshirë parapremierën. Arritën të siguroheshin gati £54.8 milion në Britaninë e Madhe; shuma më e madhe e kohës në të gjithë rajonin.
Filmi siguroi një total prej $879 milion në të gjithë botën, gjë që e bëri atë filmin e pestë në renditje me fitimin më të madh të të gjithë kohërave. Ishte filmi i dytë i vitit 2002 që pati fitimin më të madh pas Kryezoti i Unazave - Dy Kullat dhe filmi i katërt me fitimin më të madh në SHBA dhe Kanada duke grumbulluar $262 milion më pak se Spider-Man, Kryezoti i Unazave - Dy kullat dhe Lufta e Yjeve, Episodi i dytë: Sulmi i Klonëve. Gjithësesi ishte filmi i parë në renditje për sa i përket suksesit financiar, duke grumbulluar një total $617 milion në krahasim me Dy Kullat që grumbulloi $584.5 milion.
Vlerësimet e Kritikëve
Kritikat rreth filmit ishin shumë pozitive dhe aktualisht është vlerësuar me 83% "Certified Fresh" te Rotten Tomatoes (filmi i katërt më i favorizuar në këtë faqe) dhe me 63 pikë nga 100 te Metacritic që do të thotë "përgjithësisht i favorshëm" (filmi i Harry Potter më pak i vlerësuar në këtë faqe). Rogert Ebert e quajti "Dhomën e të Fshehtave" një film fenomenal dhe i dha 4 yje nga 4, veçanërisht duke lavdëruar dizenjimin e skenës. Entertainment Weekly e përgëzoi filmin si më i mirë dhe më i errët se i pari. "Dhe midis shumë gjërave që bën shumë mirë ky film i Harry Potter, është forcimi i zymtësisë dhe atmosfera e frikshme për publikun. "Kjo është ashtu si duhet të jetë: "Historia e Harrit hamendësohet të bëhet më e errët." Richard Roeper vlerësoi regjinë dhe besnikërinë e filmit ndaj librit, duke thënë këto fjalë: "Chris Columbus, regjisori, bën një punë të mrekullueshme duke i qëndruar besnik historisë por gjithashtu duke e vendosur atë dhe në periudhë kinematografike." Variety gjithashtu tha se filmi ishte jashtë mase i gjatë por e përgëzoi për zymtësinë dhe dramacitetin, duke thënë se besimi dhe dhuntia e tij e përhershme për t'i dhënë jetë në mënyrën e vet, pavarësisht librave, ishte dicka qe Guri Filozofal kurrë nuk e arriti. Peter Travers nga Rolling Stone e kritikoi filmin si shumë i gjatë dhe besnik ndaj librit: "Edhe njëherë, regjisori Chris Columbus me përulësi i afrohet Rowling, i cili ndrydh krijimtarinë dhe i jep mundësi filmit të zgjatet për tre orë". Kenneth Turan nga Los Angeles Times e quajti filmin një klishe e cila është "një deja vu për të gjitha - çfarëdo të kesh menduar për filmin e parë, me shumë gjasa do t’i mendosh sërish edhe për këtë film".
Çmimet
Filmi u nominua për tre çmime BAFTA: Prodhimi më i mirë, Zëri, dhe Arritje në Efektet Vizuale si dhe për gjashtë çmime Saturn në 2003 dhe në 2004 për daljen e tij në treg në formatin DVD.
Udhëheqës të shteteve në vitin 1957
janë të radhitur sipas kontinenteve dhe pastaj në kontinente janë të radhitura shtetet sipas shkronjës.
Kantoni Montfaucon-d'Argonne
Kantoni Montfaucon-d'Argonne (frëngjisht: Canton de Montfaucon-d'Argonne) është një kanton në departamentin Meuse, rajonin Lorraine në Francë. Kryeqëndra e kantonit është Montfaucon-d'Argonne. Ka sipërfaqe 203km2 dhe popullsi 2227 banorë.
Përbërja aktuale
Kantoni Montfaucon-d'Argonne aktualisht përbëhet nga 17 komuna.
Velilla de los Ajos
300px|right Velilla de los Ajos është një bashki në provincën e Soria-s, Castile dhe Leon, në Spanjë.
Historia e Qeverive Shqiptare
Fillimi i shekullit XX e gjen Shqipërinë nën administrimin e Perandorisë Osmane. Por, përmes kryengritjeve antiosmane, sidomos ato të viteve 1909 – 1912, në Shqipëri, ky administrimim kishte nisur të tkurrej. Më 14 tetor 1912, një grup politikanësh shqiptar organizuan në Shkup një mbledhje nga ku njoftuan fuqitë e mëdha se shqiptarët nuk pranonin pushtimin e tokave të tyre nga fqinjët ballkanikë. Ndërkohë, Ismail Qemali dhe Luigj Gurakuqi kryesuan nismën për krijimin e një komiteti drejtues që të merrte në dorë qeverisjen e vendit. Kulmi i i këtyre ngjarjeve ishte Kuvendi i Vlorës, në shtëpinë e Xhemil Vlorës, ku do të ngrihej më pas në 28 nëntor flamuri kombëtar. Kryetari i Kuvedit të Vlorës, Ismail Qemali, propozoi të shpallej Shqipëria e pavarur, me një qeveri të përkohshme; të zgjidhej një Pleqësi në ndihmë e kontroll të qeverisë, si dhe të dërgohej një komision në Europë, për të mbrojtur çështjen shqiptare para mbretërive.
Me ngritjen e flamurit në Vlorë, në 28 nëntor 1912, Ismail Qemali zgjidhet kryeministër dhe i jepet e drejta nga delegatët të krijojë qeverinë e re. Kjo qeveri u shpall në 4 dhjetor 1912 – 22 janar 1914.
Qeveria e parë shqiptare e kryesuar nga Ismail Qemali, 4 dhjetor 1912 – 22 janar 1914
Fillimi i vitit 1914 solli për qeverisjen e Vlorës vështirësi, kohë kur do të dilte çështja e Beqir Grebenesë, një oficer shqiptar në shërbim të perandorisë osmane, i cili organizoi një komplot, në të cilin bëri protagonist të bisedave të fshehta edhe Ismail Qemalin. Si pasojë, Ismail Qemali dhe qeveria e Vlorës jep dorëheqjen.
Pas rënies së qeverisë së Vlorës, Esat Pashë Toptani krijon një qeveri, e cila nuk u njoh nga Komisioni Ndërkombëtar i Kontrollit (KNK). KNK përfaqësonte pushtetin ekzekutiv të dërguar nga Fuqitë e mëdha, i krijuar në 29 korrik 1913 nga Konferenca e Ambasadorëve, me synim organizimin e shtetit shqiptar. KNK-ja njohu një unifikim të administratës, ku spikasnin 2 drejtorë Fejzi Alizoti, Drejtor i administratës për pjesën e ish qeverisë së Vlorës dhe Azis Pashë Vrioni, për pjesën e ish qeverisë së Esat Pashë Toptanit. Me këto zhvillime po afronte dhe koha e ardhjes së mbretit. KNK-ja përgatiti ardhjen e mbretit Wilhelm Von Wied, i cili mbërriti në Durrës, bashkë me familjen mbretërore në 7 mars 1914.
Qeveria e parë e Turhan Pashës, 15 mars 1914 – 20 maj 1914
Pak ditë pas mbërritjes, mbreti Wiedi dekretoi kryeministrin e ri, Turhan Pashën, figurë e rëndësishme politike në perandorinë osmane. Këto zhvillime përkojnë me njohjen e Shqipërisë si shtet nga të 6 superfuqitë.
Qeveria e dytë mbretërore e Turhan Pashës, 28 maj 1914 – 3 shtator 1914
Rikonfigurimi i qeverisë erdhi pas largimit nga qeveria i numrit dy të saj, Esat Pashë Toptanit, si pasojë e konfliktit të tij me mbretërinë, përgjatë periudhës së kryengritjes në jug të Shqipërisë, zonë e kërcënuar nga pushtimi grek.
Në 3 shtator 1914 largohet mbreti Wied. Vjena nuk e mbështeti atë, me justifikimin se nuk kishte arritur të drejtonte vendin mirë dhe kishte krijuar përcarjen mes shqiptarëve dhe krahinave të saj. Në këto kushte, atij i mbetej vetem largimi.
Kthimi i Esat Pashë Toptanit dhe qeveria e tij, 5 tetor 1914 – 27 janar 1916
Duke parë zhvillimet e favorshme për të, Toptani kthehet në Shqipëri dhe merr këtë detyrë. Pas kësaj periudhe vjen Lufta e parë Botërore. Është koha e pushtimit të Shqipërisë, si dhe mbajtja e Traktatit të Londrës, në 26 prill 1915.
Në janar 1916, u bënë përpjekje për krijimin e një qeverie apo administrate shqiptare, pas hyrjes së ushtrisë austro-hungareze në vend.
Përgjatë 1916 - 1918 krijohet dhe funksionon administrata e përkohshme shqiptare në Shkodër, e kryesuar nga Fejzi Alizoti, drejtor i përgjithshëm i Financave.
Me përfundimin e Luftës së parë Botërore, pozitat e Italisë në Shqipëri ishin forcuar, duke patur trupa në shumicën e trojeve shqiptare. Italianëve iu kërkua krijimii i një qeverie shqiptare, me mbështetjen e Italisë. Kështu, vjen qeveria e kryesuar nga Turhan Pasha.
Qeveria e Turhan Pashës, 25 dhjetor 1918 – 29 janar 1920
Më pas vjen qeveria e Durrësit, por që nuk pati suksesin e duhur në pjesën më të madhe të vendit.
Qeveria e Sulejman Delvinës, 30 janar – 14 nëntor 1920
Kongresi i Lushnjës, i mbajtur në 21-30 janar 1920, emëroi një qeveri të re, ku u vendos që të kryesohej nga Sulejman Delvina. Qeveria e Tiranës kërkoi mosnjohjen e qeverisë së Durrësit. Në këtë qeveri u vendos për herë të parë nxjerrja e monedhës shqiptare. Pjesë e këtij kabineti ishte edhe Ahmet Zogu.
Në 14 nëntor 1920 Sulejman Delvina jep dorëheqjen, pas konflikteve të mëdha në kabinetin qeveritar.
Qeveria e parë e Iliaz Vrionit, 15 nëntor 1920 – 1 korrik 1924
Pas dorëheqjes së Delvinës, në detyrë vjen Iliaz Vrioni.
Qeveria e koalicionit e Iliaz Vrionit, 11 korrik – 16 tetor 1921
Gjendja e vështirë e krijuar për shkak të ndërhyrjes jugosllave në 1921, bëri që qeveria e kryesuar nga Iliaz Vrioni të jepte dorëheqjen dhe të kërkonte formimin e një qeverie të koalicionit, e përbërë nga dy forca politike; Partia Popullore dhe Partia Përparimtare. Serish në krye të qeverisë mbetet Iliaz Vrioni.
Qeveria njëditore e Qazim Koculit, 6 dhjetor 1921 – 6 dhjetor 1921
Por as qeveria e “Bashkimit të shenjtë”, nuk mundi të vazhdonte punën gjatë, për shkak të konflikteve të brendshme. Ndaj pas dorëheqjes së Pandeli Evangjelit, një grup politikanësh si Hasan Prishtina, Mustafa Kruja, etj, bindën më pas Qazim Koculin të formonte një qeveri. Koculi pranoi, me kushtin që në kabinetin e kryesuar prej tij të mos ishte prezent Hasan Prishtina. Por Koculi jep dorëheqjen e papritur brenda ditës.
Qeveria e Hasan Prishtinës, 7 – 12 dhjetor 1921
Dorëheqja e papritur e Koculit, detyroi Këshillin e Naltë t’ia besonte mandatin e kryesimit të qeverisë njërit prej protagonistëve të krizës, Hasan Prishtina. Emërimi i Prishtinës ngjalli pakënaqësi të shumta në të gjithë vendin, deputetët ikën nga Tirana, në Durrës e në qytete të tjera. Kryeministri Prishtina, që ditët e para, u dha urdhër Forcave të Armatosura të shtien në dorë “me se s’bën” deputetët. Në këto kushte, një grup deputetësh shtuan trysninë ndaj qeverisë Prishtina, duke e detyruar atë të japë dorëheqjen.
Qeveria kalimtare e Idhomeno Kosturit (12 – 24 dhjetor 1921)
Pas mbetjes bosh të vendit të kryeministrit, Këshilli i Naltë dekretoi një qeveri kalimtare, me drejtorë ose ndryshe sekretarë të përgjithshëm, deri në formimin e kabinetit të ri.
Qeveria e Xhafer Ypit, 24 dhjetor 1921 – 26 dhjetor 1922
Pas qeverisë kalimtare, Këshilli i Naltë, emëroi qeverinë e re, ku kryeministër u vendos të ishte Xhafer Ypi. Qeverisja e Xhafer Ypit përkon me zhvillime të reja, si dhe ndryshime të raporteve politike në vend.
Qeveria e parë e Ahmet Zogut, 2 dhjetor 1922 – 25 shkurt 1924
Në fund të vitit 1922, pozitat politike të Ahmet Zogut, ishin forcuar dukshëm. Si ministër i Punëve të Brendshme, ai kishte treguar vendosmëri dhe energji në detyrën e tij. Duke patur edhe përkrahjen e grupit të pronarëve të mëdhenj, Ahmet Zogu ishte gati të merrte drejtimin e qeverisë.
Pas zgjedhjeve për Këshillin e Naltë, ku Xhafer Ypi u zgjodh Këshilltar, në vendin e tij si kryeministër, Këshilli emëroi Ahmet Zogun, i cili kryesonte edhe Partinë Popullore. Qeveria pati gjithmonë marrëdhënie të acaruara me Hasan Prishtinën dhe përkrahësit e tij. Madje, në zgjedhjet për Kuvendin Kushtetues, pati një atentat ndaj A. Zogut. Në këto kushte të acaruara, Ahmet Zogu tërhiqet nga drejtimi i qeverisë.
Qeveria e kryesuar nga Shefqet Verlaci, 30 mars 1924 – 27 maj 1924
Thellimi i krizës politike në vend dhe pamundësia për të qeverisur, e detyrojnë Verlacin të japë dorëheqjen.
Qeveria e kryesuar nga Ilias Vrioni, 27 maj 1924 – 10 qershor 1924
Kjo qeverisje përkon me ngjarjet e kryengritjes së Qershorit 1924. Madje dy prej udhëheqësve të kryengritjes Fan Noli dhe Luigj Gurakuqi, pranuan se nuk ishte thjesht një kryengritje, por një grusht shteti. Me short, u vendos që Fan Noli të zgjidhej Kryeministër.
Qeveria gjashtëmujore e Fan Nolit, 16 qershor – 24 dhjetor 1924
Kësaj qeverie i mungonte mbështetja e brendshme, për shkak të zhvillimeve të acaruara politike, por i mungonte edhe njohja ndërkombëtare, pasi shtetet e huaja nuk e quajtën kushtetuese. Në 24 dhjetor 1924 qeveria kryengritëse bie.
Qeveria disa ditëshe e Iliaz Vrionit, 24 dhjetor 1924 – 5 janar 1925
Iliaz Vrioni e mban vetem pak ditë postin e kryeministrit dhe jep dorëheqjen në fillim të vitit 1925, si pasojë e konflikteve brenda kabinetit.
Rikthimi i Ahmet Zogut dhe qeveria e kryesuar prej tij, 6 – 31 janar 1925
Pas largimit të Iliaz Vrionit, Këshilli i Naltë emëron Ahmet Zogun si kryeministër. Në 21 janar 1925, Kuvendi Kushtetues shpall Republikën Shqiptare. Pas shpalljes së Republikës, në 31 janar 1925 Kuvendi Kushtetues zgjedh Ahmet Zogun të parin President (në atë kohë quhej Kryetari i Republikës)
Kabineti i parë republikan, i kryesuar nga Ahmet Zogu, 1 shkurt 1925 – 23 shtator 1925
Ndryshimi i formës së regjimit solli krijimin e një kabineti të ri qeveritar. Statusi i ri i shtetit i njihte Kryetarit të Republikës të drejtën për të formuar qeverinë. Kryetari nuk shkonte në çdo mbledhje të qeverisë, përveç rasteve të rëndësishme. Rolin e tij në drejtimin e mbledhjeve por edhe në punët kryesore, e mbulonte Ministri i Drejtësisë. Në këtë funksion, në kabinetin e parë te publikan ishte Petro Poga.
Kabineti i dytë republikan, i kryesuar nga Ahmet Zogu, 28 shtator 1925 – 10 shkurt 1927
Në këtë qeveri, Ministër i Drejtësisë u zgjodh Milto Tutulani, i cili do të kryente shpesh edhe detyrat e kryetarit të ekzekutivit.
Kabineti i katërt i kryesuar nga Ahmet Zogu, 24 tetor 1927 – 10 maj 1928
Për shkak të mosmarrëveshjeve, edhe ky kabinet me Ministër Drejtësie Petro Pogën, jep dorëheqjen
Kabineti i pestë, i kryesuar nga Ahmet Zogu, 11 maj 1928 – 1 shtator 1928
Në këtë qeveri, Ministër Drejtësie ishte Hiqmet Delvina.
Zhvillimet e mëpasshme sjellin Mbretërinë shqiptare të Ahmet Zogut, 1928- 1939
Në 17 gusht 1928 zhvillohen zgjedhjet për Asamblenë Kushtetuese. Pozitat e Ahmet Zogut fuqizohen. Në këtë mënyrë, ndryshon edhe forma e regjimit në vend. Asambleja Kushtetuese miraton statusin themeltar të mbretërisë shqiptare. Asambleja u kthye në Parlament dhe vendi shpallet mbretëri kushtetuese.
Qeveria e parë mbretërore e kryesuar nga Kostaq Kotta, 5 shtator 1928 – 5 mars 1930
Në këtë perudhë u ndërmorën reforma të mëdha të organizimit të mbretërisë, të shtetit shqiptar dhe të zhvillimit të vendit.
Qeveria e Pandeli Evangjelit, 6 mars 1930 – 11 prill 1931
Kabineti Kotta u dobësua dhe u detyrua të japë dorëheqjen në gjysmën e mandatit të tij.Në qeverisjen e re nis reforma agrare e vitit 1930.
Qeveria e dytë e Pandeli Evangjelit, 20 prill 1931 – 7 dhjetor 1932
Kabineti qeveritar dorëhiqet, pas vrasjes së Ministrit të Drejtësisë Vasil Avrami. Por sërish në detyrën e kryeëministrit, edhe në kabinetin e ri, zgjidhet Pandeli Evangjeli
Qeveria e fundit e Pandeli Evangjelit, 11 janar 1933 – 16 tetor 1935
Pas zgjedhjeve parlamentare të 11 nëntorit 1932 zgjidhet qeveria e re, ku sërish në këtë mandat të ri propozohet Pandeli Evagjeli.
Qeveria e kryesuar nga Mehdi Frasheri, 21 tetor 1935 – 7 nentor 1936
Pandeli Evangjeli, kryeministri veteran, i paraqet Mbretit Zog dorëheqjen, i shtyrë edhe nga politikat e ndërmarra nga Mbreti Zog për rigjallërimin dhe dhënin e një impulsi të ri zhvillimeve. Madje kabineti pasardhes, i kryesuar nga Mehdi Frashëri u quajt ndryshe kabineti i të rinjve.
Qeveria e fundit e Kostaq Kottës, 9 nëntor 1936 – 7 prill 1939
Mehdi Frashëri paraqet dorëheqjen si kryeministër, pas situatës së krijuar ku shumë deputetë shprehen të pakënaqur nga politika e brendshme e ndjekur prej tij. Ndërkaq, edhe zhvillimet politike ishin të acaruara dhe në Shqipëri trokiti pushtimi fashist Italian.
Qeveria e kryesuar nga Shefqet Verlaci, 12 prill 1939 – 3 dhjetor 1941
Pas pushtimit nga Italia, në 7 prill 1939, me urdhër të Musolinit ngrihet Komiteti Administrativ i Përkohshëm, përgjatë 8-12 prill ’39, një formë qeverisjeje, e kryesuar nga Xhafer Ypi. Në mbledhjen e Asamblesë, nga Xhafer Ypi, propozohet për postin e kryeministrit Shefqet Verlaci, i cili vinte për herë të dytë në qeveri, ish vjehrri i Ahmet Zogut.
Qeveria e kryesuar nga Mustafa Kruja, 3 dhjetor 1941 – 4 janar 1943
Italianët menduan të bënin ndryshime në qeveri, pasi sipas tyre, qeveria “Verlaci” e kishte kryer misionin
Qeveria e kryesuar nga Ekrem Libohovës, 18 janar – 11 shkurt 1943
Kjo qeveri erdhi pasi qeveria “Kruja” nuk arriti të sillte ndryshimet e premtuara. Kruja jep dorëheqjen, pasi autoritetet italiane nuk pranuan disa nga politikat e tij. Por edhe qeveria e Ekrem Libohovës nuk pati kohe te shpaloste programin e saj
Qeveria e kryesuar nga Maliq Bushati, 12 shkurt 1943 – 28 prill 1943
Kjo qeveri pati jetë të shkurt për shkak të konflikteve të kryeministrit në kabinetin e tij.
Qeveria e kryesuar nga Ekrem Libohova, 11 maj 1943 – 10 shtator 1943
Libohova vjen sërish në krye të qeverisë.
Në 8 shtator kapitullon Italia fashiste. Kryeministri Libohova drejton ato ditë mbledhjen e fundit të qeverisë dhe më pas largohet në Itali. U deklarua rrëzimi i qeverisë Libohova, duke u krijuar; Komiteti i Përkohshëm (KEP) që do të kryente detyrat ekzekutive dhe do të përgatiste zgjedhjet në vend. Zgjedhjet u bënë në 1 tetor 1943.
Qeveria e kryesuar nga Rexhep Mitrovica, 5 nëntor 43 – 16 qershor 44
Pas zgjedhjeve, caktohet qeveria e re. Këto zhvillime përkojnë me krijimin e Këshillit Antifashist nacional Clirimtar 28 maj 44 - 11 janar 1946, të kryesuar nga Enver Hoxha.
23 tetor 1944 – 21 mars 1946
Me forcimin e Këshillit Antifashist Nacional Clirimtar, vjen edhe qeveria e parë e kryesuar nga diktatori Enver Hoxha. Komiteti i formuar në Përmet u shndërrua në “Qeveri demokratike”, të kryesuar nga diktatori E. Hoxha
18 mars 1946 Kuvendi Popullor riemëron diktatorin si kryeministër, pas kërkesës së këtij të fundit për dorëheqje, për shkak të zhvillimeve të reja politike, dorëheqje që nuk u pranua.
Qeveria e parë e PPSH-së 22 mars 1946 – 1 tetor 1948
Kriza e marrëdhënieve sovjeto-jugosllave, solli pasoja dhe në Shqipëri dhe në kabinetin qeveritar të saj, i cili pësoi ndryshime disa herë, por gjithnjë të kryesura nga diktatori Enver Hoxha, respektivisht në këto vite:
2 tetor 1948 – 21 nëntor 1948 23 nëntor 1948 – 16 nëntor 1949 17 nëntor 1949 – 4 korrik 1950 5 korrik 1950 – 5 shtator 1951 6 shtator 1951 – 9 prill 1952 10 prill 1952 – 31 korrik 1953 1 gusht 1953 – 19 korrik 1954
Mandati i parë qeveritar i Mehmet Shehut, krahut të djathtë të diktatorit Enver Hoxha, 1954 – 1958
Në korrik të vitit 1954 diktatori Enver Hoxha paraqiti dorëheqjen e qeverisë së tij, me motivacionin; për t’u përqëndruar më tepër në punët e partisë. Vet ai propozoi në postin e kryeministrit M. Shehun, krahun e djathtë të diktatorit.
Kabineti Shehu, përgjatë këtij mandate, ka pësuar disa herë ndryshime, në këto periudha kohore:
20 korrik 1954 – 5 qershor 1955 6 qershor 1955 – 3 qershor 1956 4 qershor 1956 – 5 shkurt 1958 6 shkurt 1958 - 21 qershor 1958
Mandati i dytë qeveritar i Mehmet Shehut, 22 qershor 1958 – 16 korrik 1962
Shehu jep dorëheqjen nga kjo detyrë, por diktatori Enver Hoxha e propozon sërish atë në këtë post.
Mandati i tretë qeveritar i Mehmet Shehut 1962- 1966
Kjo periudhë përkon me prishjen e Shqipërisë me sovjetikët dhe forcimi i marëdhënieve më Kinën.
Kabineti i Shehut gjatë këtij mandati ka pësuar disa herë ndryshime, sipas periudhës kohore si më poshtë:
23 qershor 1965 – 16 mars 1966 17 mars 1966 – 13 shtator 1966
Mandati i gjashtë qeveritar i Mehmet Shehut, 1974 - 1978
Ky kabinet pësoi disa herë ndryshime, sipas këtyre periudhave kohore:
28 tetor 1974 – 11 nëntor 1976 12 nëntor 1976 – 26 dhjetor 1978
Mandati i dytë qeveritar i Adil Çarçanit, 23 nëntor 1982 – 19 shkurt 1987
Kjo qeveri krijohet pas zgjedhjeve të Kuvendit Popullor
Mandati i tretë qeveritar i Adil Çarçanit, 20 shkurt 1987 – 21 shkurt 1991
Tashmë në krye të PPSH-së është Ramiz Alia. Përgjatë këtij mandate, qeveria e kryesuar nga Adil Çarçani ka pësuar disa herë ndryshime, përgjatë këtyre periudhave:
Qeveria e re e kryesuar nga Fatos Nano, 22 shkurt 1991 – 10 maj 1991
Pas rrëzimit të monumentit të Enver Hoxhës, në 20 shkurt 1991. Ramiz Alia dekretoi qeverinë e re.
Qeveritë e krijuara, pas rënies së komunizmit dhe vendosjes së sistemit demokratik
Qeveria e kryesuar nga Fatos Nano, 11 maj – 4 qershor 1991
Nano rizgjidhet sërish për të drejtuar kabinetin qeveritar, pas zgjedhjeve të 31 marsit për Kuvendin Popullor dhe zgjedhjes nga Kuvendi në 30 prill të Ramiz Alisë si President i vendit.
Qeveria e stabilitetit e kryesuar nga Ylli Bufi, 11 qershor 1991 – 6 dhjetor 1991
Kjo qeveri vjen si rezultat i grevës së përgjithshme të punonjësve të vendit.
Qeveria teknike e Vilson Ahmetit, 18 dhjetor 1991 – 13 prill 1992
Ahmeti ishte ish ministër në kabinetin “Bufi”. Kjo qeveri krijohet pas mosfunksionimit të kabinetit “Bufi” për shkak të konflikteve mes palëve.
Netë Shqipëtare
Netë Shqipëtare është vëllim me 8 rrëfime të shkrimtarit shqiptar Mitrush Kuteli botuar më 1938 në Bukuresht. Nga 1200 kopje sa kishte tirazhi i parë, 1000 u dogjën pa dalë akoma në treg, për shkak të një zjarri që shpërtheu në Konstancë. Vepra u bë e njohur kryesisht pas botimit të dytë më 1944. Faqet e librit 160.
Historia e Qeverive Shqiptare
Mandati i parë qeveritar i z. Aleksandër Meksi 1992 – 1996
Kjo qeveri vjen pas zgjedhjeve të reja të 22 marsit 1992 dhe ardhjes në pushtet të forcave të djathta. Kjo qeveri ka pësuar disa herë ndryshime, sipas këtyre periudhave kohore:
13 prill 1992 – 6 gusht 1993 7 gusht 1993 – 3 dhjetor 1994 4 dhjetor 1994 – 10 korrik 1996
Mandati i dytë qeveritar i zotit Aleksandër Meksi, 11 korrik 1996 – 1 mars 1997
Kjo qeveri vjen pas zgjedhjeve të përgjithshme të 26 majit ’96, ku e djathta sërish ruajti pushtetin.
Qeveria e Pajtimit Kombëtar, e kryesuar nga z. Bashkim Fino, 11 mars 1997- 24 korrik 1997
Ngjarjet në mars 1997 sollën përmbysje të zhvillimeve. Ardhja e qeverisë së stabilitetit ndodhi pas krizës piramidale në vend dhe shpalljes së gjendjes së jashtëzakonshme. Në sjelljen në kontroll të situatës u desh edhe ndihma ushtarake ndërkombëtare. Qeveria e stabilitetit kishte si detyrë të bashkëpunonte me ndërkombëtarët në vendosjen e rregullit, si dhe të përgatiste vendin për zgjedhjet e parakohshme.
Qeveria e kryesuar nga z. Fatos Nano 25 korrik 1997 – 23 prill 1998
Kjo qeveri vjen pas zgjedhjeve të parakohshme parlamentare të 29 qershorit ’97. Forcat e majta vijnë në pushtet.
418
Mbi vitin 418.
Historia e Qeverive Shqiptare
Ndryshime në qeverinë Nano, 24 prill 1998 – 28 shtator 1998
Muaji prill 98 përkon me krizën e qeverisë Nano, e cila risjell riformulim të kabinetit të tij. Shumë propozime të tij për ministra të rinj në kabinet, rrëzoheshin nga Kuvendi.
Qeveria e kryesuar nga z. Pandeli Majko, 2 tetor 1998 – 25 tetor 1999
Si pasojë e konflikteve të ashpërsuar brenda PS-së, por dhe si pasojë e gjendjes së krijuar pas vrasjes së deputetit Azem Hajdari, trysnia mbi qeverinë Nano u rrit, duke e detyruar atë të jepte dorëheqjen. PS caktoi Pandeli Majkon si kryeministër.
Qeveria e kryesuar nga Ilir Meta, 28 nëntor 1999 – 6 shtator 2001
Majko jep dorëheqjen nga Kryeministër, si pasojë e humbjes së tij në zgjedhjet në Kongresin e PS-së, për kryetar partie.
Mandati i ri qeveritar i z. Ilir Meta, 6 shtator 2001 – 29 janar 2002
Kjo qeveri erdhi pas zgjedhjeve parlamentare të 24 qershorit 2001 dhe fitores sërish të së majtës.
Qeveria e kryesuar nga z. Pandeli Majko, 22 shkurt 2002 – 25 korrik 2002
Konfliktet brenda vet partisë në pushtet, shtoheshin çdo ditë. Pandeli Majko vjen në krye të qeverisë, si rrjedhojë e marrëveshjes së përkohshme brenda palëve në PS, konkretisht pas konflikteve të acaruara Nano-Meta
Qeveria e kryesuar nga Fatos Nano, 29 korrik 2002- 29 dhjetor 2003
Nano vjen sërish në krye të qeverisë, bazuar edhe në hapësirën e lejuar nga statusi i PS-së, sipas të cilit kryetari i partisë duhet të jetë edhe kryeministër. Kështu, qeverisja e shkurtër e Majkos merr fund në 25 korrik. Meta në këtë qeveri mban postin e zëvendëskryeministrit. Ne dukje konflikti i brendshem ne PS, duket sikur u zgjidh.
Dhjetor 2003 – 1 shtator 2005 Nano riformulon qeverinë, ku Ilir Meta mbetet jashtë kabinetit
Konflikti Nano-Meta çoi ne largimin perfundimtar te ketij te fundit nga PS dhe krijimin e nje partie te re te spektrit te majte. Kabineti i ri, i kryesuar nga Nano vazhdon punën deri në zhvillimin e zgjedhjeve të përgjithshme parlamentare në 3 korrik, ku pas 8 viteve në pushtet, të majtët kalojnë në opozitë.
Qeveria e kryesuar nga zoti Sali Berisha, 10 shtator 2005 - 23 qershor 2013
Kjo qeveri erdhi pas fitores të djathtës shqiptare në zgjedhjet e përgjithshme të 3 korrikut 2005. Në prill 2007, Qeveria “Berisha” bën ndryshimet e para në disa ministri, per t’i dhënë impulse të reja reformave të gjithanshme të ndërmarra prej saj në shumë fusha jetike për vendin, reforma të thella në luftën kundër krimit të organizuar, trafiqeve, korrupsionit dhe informalitetit, reformave ekonomike në mbështetje të biznesit, reformave në proceset e integrimit te vendit, etj. Të gjitha këto nisma, të bëra publike që në fushatën elektorale për zgjedhjet e 3 korrikut, ishin dhe arsyeja e mbështetjes së gjerë popullore dhe votës pro të djathtës shqiptare, në këto zgjedhje.
Vlerë e tregut në administratën tatimore
Vlerë e tregut nënkupton çmimin me të cilin mallrat dhe shërbimet e ngjashme të të njëjtës cilësi dhe sasi do të mund të shiteshin në një transaksion tregtar të paanshëm.
Lebanon County (Pennsylvania)
Lebanon është një nga 67 Countet në shtetin federal Pennsylvania në Shtetet e Bashkuara të Amerikës.
419
Mbi vitin 419.
Lehigh County (Pennsylvania)
Lehigh është një nga 67 Countet në shtetin federal Pennsylvania në Shtetet e Bashkuara të Amerikës.
Reno County
Reno County është një nga  qarqet në shtetin federal Kansas të Shteteve të Bashkuara të Amerikës.
Ucero
300px|right Ucero është një bashki në provincën e Soria-s, Castile dhe Leon, në Spanjë.
Alarme të përgjakura - poemë simfonike
Alarme të përgjakura poemë simfonike (partitura) Autori: Shpëtim Kushta. Faqet e librit 92.
Villar del Río
300px|right Villar del Río është një bashki në provincën e Soria-s, Castile dhe Leon, në Spanjë.
Kur qante dhe qeshte Bilbili
Kur qante dhe qeshte Bilbili Ese, Autori: Nonda Bulka. Shtëpia Botuese "Naim Frashëri" Tiranë, 1962. Faqet e librit 212.
Three
frame|right|Sugababes - Three (2003) Three është një album nga grupi Sugababes. Anetarët gjate realizimit të ketij albumi ishin: Keisha Buchanan, Mutya Buena dhe Heidi Range, albumi u realizua në vitin.
Luzerne County (Pennsylvania)
Luzerne është një nga 67 Countet në shtetin federal Pennsylvania në Shtetet e Bashkuara të Amerikës.
Njësia 8 (Tiranë)
thumb|right|300px|Njësia nr. 8 Tirana 8 është një nga njëmbëdhjetë mini-bashkitë e Tiranës. Njësia ka rreth 35.000 banorë. Kryetari i njësisë bashkiake është Arben Tafaj (PD).
Monitorimi i mediave
Monitorimi i mediave është aktiviteti i vëzhgimit të rezultatit të publikimit të shtypit ose një web faqeje, ose transmetimit të një shërbimi televiziv ose radio. Ka shumë arsye pse bëhet monitorimi i mediave, qoftë me prapavijë politike, komerciale, shkencore, apo tjetër.
Historiku
Monitorimi i mediave filloj si aktivitet gjatë shekullit XVIII i quajtur si shërbimi press clipping (copëtim i gazetës). Ky shërbim nënkuptonte leximin e gazetave dhe revistave duke kërkuar për fjalë të rëndësishme dhe me interes. Artikuj që përmbanin këto fjalë cilësoheshin si me interes, copëtoheshin (preheshin) nga gazeta dhe vendoseshin në një raport. Sipas studimeve, leximi manual (nga njeriu) i gazetave dhe revistave për çështje të monitorimit të mediave humbiste 30-40% të artikujve me interes. Ndërsa gjatë viteve 1950 kompani të ndryshme filluan të specializohen në këtë shërbim, dhe filluan monitorimin e lajmeve të shërbimeve televizive.
Monitorimi i lajmeve
Monitorimi editorial i përmbajtjes së lajmeve dhe burimit të tyre duke përfshirë gazetat, revistat, shkrimet e ndryshme të botuara, shërbimet televizive, radio stacionet dhe interneti është një ndër sferat më të rëndësishme të monitorimit të mediave.
Monitorimi i reklamimit
Monitorimi editorial i përmbajtjes së reklamave dhe burimit të tyre duke përfshirë gazetat, revistat, shkrimet e ndryshme të botuara, shërbimet televizive, radio stacionet dhe interneti është një ndër sferat më të rëndësishme të monitorimit të mediave.
Monitorimi i përmbajtjes në internet
Rritja e internetit dhe përdorimit të tij gjatë viteve 1990 lindi dhe nevojën që monitorimi i mediave të zgjerohet dhe në këtë platformë. Në fillimet e veta ajo nënkuptonte monitorimin e portaleve më të fuqishme të lajmeve, ndërsa sot ajo përfshin edhe monitorimin e platformave sociale si Facebook, Twitter, LinkedIn, etj.
Industria sot
Sot monitorimi i mediave është një industri e zhvilluar, e udhëhequr nga kompani me operim global si Kantar Media, Cision, Nielsen, etj. Ajo është në shërbim të sferave të ndryshme të jetës.
Përdorimi në biznes
Ky aktivitet në sferën e biznesit kryesisht bëhet brenda kompanisë ose përdoret shërbimi i një kompanie që ofron monitorimin e mediave, shërbim ky që kryesisht ofrohet përmes një abonimi mujor ose vjetor. Kryesisht përdoret nga departamenti i marketingut ose i marrëdhënjeve me publikun.